বাইশে নেমে এসেছে সিপিএম। এরপর দেরী করলে আর দাম পাওয়া যাবে না। এদিন এসএসকেএমে শারীরিক পরীক্ষার জন্য নিয়ে আসা হয় মদন মিত্রকে। সেখানে সাংবাদিকদের মুখোমুখি হয়েই স্ট্রেট ব্যাটে সিপিএমকে বাউন্ডারির বাইরে ফেলেন রাজ্যের প্রাক্তন মন্ত্রী।  রাজ্যে সিপিএমের ভরাডুবিতে প্রাক্তন ক্রীড়া ও পরিবহণ মন্ত্রীর এই কটাক্ষ বর্ষসেরা বক্তব্য বলে মনে করছেন তৃণমূল সমর্থকরা। এই কটাক্ষের পর বিরোধীদের পক্ষ থেকে এখনও পর্যন্ত কোনও মন্তব্য শোনা যায়নি।